Daniel Jansson

Daniel Jansson (s. 11. kesäkuuta 1979 Sollentuna, Ruotsi) on suomalainen koripallovalmentaja ja kilpauransa päättänyt koripalloilija. Jansson on valmentanut etenkin Saksassa, missä hänet valittiin Weißenhorn Youngstarsin päävalmentajana Pro B -sarjan mestaruuden myötä sarjan vuoden valmentajaksi vuonna 2017.

 Elämä ja ura 
 Pelaajasta valmentajaksi 

Janssonin äiti on suomalainen ja isä ruotsalainen, jonka sukujuuret ovat Libanonin Beirutista. Jansson syntyi Ruotsin Sollentunassa 11. kesäkuuta 1979https://www.2basketballbundesliga.de/teams/kader/spieler/2122/ ja muutti Suomeen kolmevuotiaana vanhempiensa erottua. Jansson oli koripalloilijana kouvolalaisen Kouvojen kasvatti. Hän pelasi Vantaan Pussihukissa kaksi miesten pääsarjaottelua lokakuussa 1998 ja pelasi myös alle 16- ja alle 18-vuotiaiden maajoukkueissaDaniel Jansson – Suomen Koripalloliitto. Hän opiskeli ja pelasi yhteensä neljä vuotta yhdysvaltalaisissa yliopistoissa Pohjois-Carolinassa ja Wisconsinissahttps://lakelandmuskies.com/news/2004/11/11/MBB_235.aspx ja opiskeli sekä pelasi vuoden verran myös Alankomaissa ja Belgiassa valmistuen kauppatieteiden maisteriksi Maastrichtin yliopistosta. Vuosina 2005–2007 Jansson pelasi kaksi kautta Korisliigaa vaihtopelaajana, ensimmäisen kauden Porvoon Tarmossa ja jälkimmäisen Pussihukissa. Hän päätti pelaajauransa vuoteen 2007 koska ei motivoitunut enää uuden kauden aloittamisesta pelaajana ja halusi keskittyä valmentajanuransa edistämiseenhttps://www.zweite-basketball-bundesliga.de/portrait-danny-jansson-weissenhorn-youngstars/. Seuraavat vuodet hän toimi Pussihukissa sekä valmentajana että toiminnanjohtajana.http://www.walter.fi/daniel-jansson/ 

 Saksa 

Vuonna 2010 Jansson valmistui Suomen Koripalloliiton huippukoripallovalmentajatutkinnosta kurssinsa priimuksena. Kesällä 2014 hän siirtyi valmentamaan Saksaan: hän valmensi Ratiopharm Ulmin toisiinsa linkittyneitä kolmannella sarjatasolla pelannutta kehitysjoukkuetta, seuran alle 19-vuotiaiden joukkuetta ja aluesarjajoukkuetta. Hän oli valmentanut jo aikaisemmin Suomen nuorisomaajoukkueita.https://www.basket.fi/basket/uutiset/daniel-jansson-ottaa-haltuunsa-eurocup-joukkue-ratiopharm-ulmin-akatemian/ Vuonna 2016 Jansson valittiin Saksan alle 19-vuotiaiden pääsarjan NBBL:n vuoden valmentajaksi ja sarjan All Star -valmentajaksihttps://www.basket.fi/basket/uutiset/danny-jansson-saksan-nbbl-n-vuoden-valmentaja/.

Maaliskuussa 2017 Jansson teki Ulmin organisaation kanssa kaksivuotisen jatkosopimuksen.https://www.basket.fi/basket/uutiset/daniel-jansson-ja-ratiopharm-ulm-kahden-vuoden-jatkosopimukseen/ Vuonna 2017 Janssonin valmentama, paikallisista nuorista saksalaispelaajista koostunut Weißenhorn Youngstars voitti Saksan Pro B:n eli kolmannen sarjatason mestaruudenhttps://www.basket.fi/basket/uutiset/daniel-jansson-johdatti-joukkueensa-saksan-prob-liigan-voittoon/ ja nousi sarjatason ylöspäinhttps://www.basket.fi/basket/uutiset/daniel-jansson-johdatti-joukkueensa-sarjanousuun/. Jansson valittiin kauden päätteeksi Pro B:n vuoden valmentajaksi.https://www.basket.fi/basket/uutiset/daniel-jansson-valittiin-vuoden-valmentajaksi-saksassa/ Syksyllä 2018 Jansson aloitti Ulmin organisaatiossa uuden kasvatusprojektin Pro B:ssähttps://www.basket.fi/basket/uutiset/daniel-janssonilla-ja-anton-mirolybovilla-mielenkiintoiset-haasteet-edessa/https://www.basket.fi/basket/uutiset/daniel-janssonin-nuori-joukkue-kasvoi-kauden-edetessa/. Lokakuussa 2019 hänet palkittiin laadukkaasta alueellisesta juniorityöstä Kurt-Siebenhaar-palkinnollahttps://www.basketball-bw.de/BBW/Berichte/?artikelId=4763.

Kaudella 2019–2020 Jansson toimi Saksan pääsarjajoukkue Ratiopharm Ulmin apuvalmentajana Jaka Lakovičin alaisuudessa vastuualueinaan joukkueen nuorisopelaajisto ja puolustuspelaaminen.https://www.basket.fi/basket/uutiset/daniel-jansson-bundesliiga-joukkue-ratiopharm-ulmin-apuvalmentajaksi/ Koronaviruspandemian häirittyä kauden loppua se päätettiin pelata turnausmuotoisena:https://www.basket.fi/basket/uutiset/daniel-jansson-hakee-ulmin-kanssa-positiivista-paatosta-kaudelle/ Ulm voitti lopputurnauksessa oman alkulohkonsa tappioittahttps://www.basket.fi/basket/uutiset/daniel-janssonin-ulm-lohkovoittoon/.

Huhtikuussa 2020 Janssonin uutisoitiin siirtyvän seuraavaksi kaudeksi Saksan toiseksi korkeimmalla sarjatasolla pelanneen Tigers Tübingenin päävalmentajaksi: nuorten valmentajana profiloitunut Jansson hankittiin seuraan sen uudelleenrakennusprojektia varten.https://www.basket.fi/basket/uutiset/daniel-jansson-saksan-pro-a-n-tubingenin-perasimeen/ Projektiin liittyen seuraan hankittiin muun muassa Suomen maajoukkuepelaaja Elias Valtonen, jonka siirtymiseen Janssonilla oli merkittävä vaikutushttps://www.basket.fi/basket/uutiset/elias-valtonen-ammattilaisuran-alkuun-tubingenin-paidassa/.

 Saavutukset 
 Saksan Pro B:n (3. sarjataso) vuoden valmentaja 2017
 Saksan Pro B:n (3. sarjataso) mestaruus 2017
 Saksan alle 19-vuotiaiden pääsarjan (NBBL) vuoden valmentaja 2016
 Saksan alle 19-vuotiaiden pääsarjan (NBBL) All Star -valmentaja 2016

 Lähteet 
 Daniel Jansson Suomen Koripalloliitto
 Profiili  Tigers Tübingen 

 Viitteet 

Luokka:Suomalaiset koripallovalmentajat
Luokka:Vuonna 1979 syntyneet
Luokka:Elävät henkilöt